Velkommen til forskningsprosjektet Fitness Ageing and Bilingualism. Når vi blir eldre kan vi oppleve
at vi bruker lenger tid på å prosessere informasjon i tillegg til at hukommelsen blir redusert.
I denne studien undersøker vi hvordan kognitive og språklige prosesser påvirkes av alder og tospråklighet, og om disse to faktorene er knyttet til
fysisk form. Kan en fysisk aktiv livsstil og det å snakke flere språk hjelpe deg å opprettholde en god kognitiv funksjon mens du blir eldre?
For å gjennomføre prosjektet vil vi teste både språklige kognitive og fysiske ferdigheter under fire forskjellige testdager.
Den første testdagen vil vi teste generelle kognitive ferdigheter mens under den andre og tredje testdagen vil
språkferdigheter bli testet på både norsk og engelsk. På den fjerde og siste testdagen vil fysiske ferdigheter bli testet.
Dette inkluderer fysisk form, fysisk funksjon og lungefunksjon.
Etter gjennomføringen av alle testdagene deles deltakerne tilfeldig i to forskjellige grupper.
En aktiv gruppe og en kontrollgruppe. Den aktive gruppen skal delta i en treningsintervensjon som varer i totalt seks måneder.
Treningsprogrammet har fokus på kondisjonstrening og består av tre økter per uke som du utfører hjemme eller utendørs.
Du vil ha mulighet til å følge ferdiginnspilte treningsfilmer og vil få oppfølging underveis.
Vi vil også gi deg pulsklokke og en aktivitetsmåler for å registrere både
treningsøkter og generell fysisk aktivitet i løpet av denne seksmånedersperioden.
Kontrollgruppen vil bli bedt om å ikke endre sitt vanlige aktivitetsmønster i samme seksmåneders periode.
Til slutt skal vi gjennomføre de samme testene hos begge gruppene igjen for å undersøke om kondisjonstrening har en effekt.
For å være med må du være mellom 60 til 85 år, har norsk som morsmål, ha grunnleggende
engelskkunnskaper, være lite fysisk aktiv og bo i nærheten av Kristiansand.
Meld din interesse og finn mer informasjon på www.fab-study.com.